Livintų geležinkelio stotis

Livintų geležinkelio stotis – buvusi geležinkelio stotis Livintų kaime, į šiaurės vakarus nuo Kaišiadorių, prie Vilniaus–Klaipėdos geležinkelio. Stotyje dvikelis geležinkelis iš Kaišiadorių pereina į vienkelį ir taip tęsiasi iki Jonavos, kur vėl išplatėja iki dviejų kelių. Atkarpa tarp Kaišiadorių ir Livintų yra ypatinga tuo, kad tai vienintelis dviejų kelių tarpustotis Lietuvoje, kuriame traukinius galima leisti abiem kryptimis abiem keliais. Keleiviniai traukiniai nestoja. 

 Istorija 

Stotis įkurta XX a. Tarpukariu stotyje buvo pastatytas Livintų miško sandėlis.Olijardas Lukoševičius. Palomenės istorija: XX amžius. – Kaišiadorys, 2015. // psl. 143 Dėl Vilniaus krašto atskyrimo nuo Lietuvos (jis priklausė Lenkijai) ir nevykusio geležinkelio eismo ruože Vievis–Lentvaris, Livintų stoties svarba buvo sumenkusi, kadangi ruožas Kaišiadorys–Gaižiūnai nebuvo eksploatuojamas. 1939 m. Vilniaus kraštą prijungus prie Lietuvos, eismas atnaujintas.Aktualieji mūsų geležinkelių reikalai. „Lietuvos aidas“, 1940-01-19, psl. 3. Netrukus buvo keičiami silpni ir nusidėvėję bėgiai iki tol mažai eksploatuojamoje Kaišiadorių–Gaižiūnų linijoje.Geležinkelių srityje po Vilniaus atgavimo vykdomi darbai. – LCVA, f. 386, ap. 1, b. 1129, l. 17.

Nuo 2005 m. keleiviniai traukiniai stotyje nebestoja.Livintų geležinkelio stotis bus uždaryta. 2020-05-27, 15min.lt (tikrinta 2023-07-27). 2020 m. Lietuvos vyriausybė nusprendė Livintų stotį 2023 m. uždaryti, o tarpstotyje Livintai–Gaižiūnai įrengti dvikelį ruožą, taip gerinant traukinių prasilenkimą.Bus uždaroma Livintų geležinkelio stotis. 2020-05-27, Lrt.lt (tikrinta 2023-07-27).

 Šaltiniai 

Kategorija:Kaišiadorių rajono savivaldybės geležinkelio stotys